ai4bharat/Pralekha huggingface dataset:
शिक्षण मंत्रालय
स्थानिक भाषेतील आणि मातृभाषेतील अभियांत्रिकी शिक्षण हे युवकांच्या सक्षमीकरणाचे साधन असेल - धर्मेंद्र प्रधान
नवी दिल्ली, 27 डिसेंबर 2021
स्थानिक भाषेतील आणि मातृभाषेतील अभियांत्रिकी शिक्षण हे सक्षमीकरणाचे साधन असेल, असे केंद्रीय शिक्षण मंत्री धर्मेंद्र प्रधान यांनी आज नवी दिल्लीत 36 व्या भारतीय अभियांत्रिकी महासभेच्या  च्या सांगता सत्रात सांगितले.
भारत हा वैज्ञानिक वृत्ती आणि मजबूत अभियांत्रिकी क्षमता असलेल्या लोकांचा देश आहे आणि आपल्या सभ्यतेच्या इतिहासात संरचनात्मक अभियांत्रिकी, जल व्यवस्थापन, सागरी अभियांत्रिकी इत्यादींचे वैज्ञानिक पुरावे आहेत, असे प्रधान यावेळी म्हणाले. भारताच्या अभियांत्रिकी परंपरा पुढे नेल्याबद्दल आणि आत्मनिर्भर भारत निर्माण करण्यात IEI च्या भूमिकेबद्दल IEI चे त्यांनी कौतुक केले.
दूरदर्शी राष्ट्रीय शैक्षणिक धोरण 2020 च्या अंमलबजावणीसह, आम्ही शिक्षणाला कौशल्यासोबत जोडत आहोत, एक बहुविद्याशाखीय दृष्टिकोनाचा अंगीकार करत आहोत आणि आपल्या युवा पिढीला 21 व्या शतकासाठी तयार करण्यासाठी कौशल्य आणि प्रशिक्षण हा मुख्य अभ्यासक्रमाचा एक भाग बनवत आहोत असे प्रधान यांनी सांगितले. नवीन शैक्षणिक धोरण 2020 च्या अनुषंगाने स्थानिक भाषेतील आणि मातृभाषेतील अभियांत्रिकी शिक्षण हे आपल्या तरुणांच्या सक्षमीकरणाचे साधन बनले आहे आणि ते आपले अभियांत्रिकी कौशल्य आणखी मजबूत करेल, असा विश्वास त्यांनी व्यक्त केला.
अभियांत्रिकी शिक्षण केवळ पदव्या देण्यापुरते मर्यादित नसावे यावर श्री प्रधान यांनी भर दिला. शिकण्याच्या प्रक्रियेतील भाषेमुळे निर्माण होणारे अडथळे दूर करण्यासाठी आणि आपल्या अभियांत्रिकी समुदायाच्या क्षमता बांधणीसाठी आपण एकत्रितपणे कार्य केले पाहिजे असे ते म्हणाले.
IEI ने भारताची अभियांत्रिकी क्षमता अधिक बळकट करण्यासाठी नवनवीन संशोधन करत, संस्थेच्या सदस्यांद्वारे ज्ञानाची देवाणघेवाण करून आणि रोजगार क्षमता आणि उद्योजकतेची नवीन परिमाणे तयार करून प्रयत्न केले पाहिजेत, असे आवाहन त्यांनी केले.R.Aghor/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 10 ऑक्टोबर 2021
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 66,85,415 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 94 कोटी मात्रांचा  टप्पा पार केला आहे. देशभरात 92,12,314 सत्रांच्या आयोजनातून हे उद्दिष्ट साध्य करण्यात आले.
|
|
HCWs
|
|
1st Dose
|
|
1,03,75,111
|
|
2nd Dose
|
|
90,09,217
|
|
FLWs
|
|
1st Dose
|
|
1,83,58,542
|
|
2nd Dose
|
|
1,53,22,290
|
|
Age Group 18-44 years
|
|
1st Dose
|
|
38,25,40,056
|
|
2nd Dose
|
|
10,03,92,940
|
|
Age Group 45-59 years
|
|
1st Dose
|
|
16,50,14,727
|
|
2nd Dose
|
|
8,25,22,470
|
|
Over 60 years
|
|
1st Dose
|
|
10,42,27,722
|
|
2nd Dose
|
|
5,92,47,100
|
|
Total
|
|
94,70,10,175
गेल्या 24 तासांत 23,624 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,32,71,915 झाली आहे.
परिणामी, सध्या, भारतातील रोगमुक्ती दर 97.99% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 105 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 18,166 नव्या कोविड ग्रस्त रुग्णांची नोंद झाली. 214 दिवसांमधील एका दिवसात आढळलेल्या नवीन रुग्णांची ही सर्वात कमी संख्या आहे. देशातील कोविड सक्रीय रुग्णसंख्या सध्या 2,30,971 इतकी आहे आणि ही गेल्या 208 दिवसातील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.68%आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 12,83,212 चाचण्या करण्यात आल्या. देशात आतापर्यंत एकंदर 58 कोटी 25 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.57% असून गेले 107 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.42%.आहे. . दैनंदिन पॉझिटीव्हिटी दर गेले सलग 41 दिवस 3% हून कमी आहे आणि आता गेले सलग 124 दिवस हा दर 5% हून कमी राहिला आहे.
इतर अपडेटस्
Important Tweets
मंत्रिमंडळ
कंपनी अध्यादेश , 2019 अधिसूचित करायला मंत्रिमंडळाची मंजुरी
नवी दिल्ली, 19 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केन्द्रीय मंत्रिमंडळाने कंपनी अध्यादेश , 2019 अधिसूचित करायला तसेच संसदेत या अध्यादेशाच्या जागी सुधारित विधेयक मांडायला मंजुरी दिली आहे.
कंपनी कायदा 2013 अंतर्गत गुन्ह्यांचा आढावा घेणाऱ्या समितिच्या शिफारशींचा याला आधार आहे जेणेकरून कंपनी कायदा 2013 मध्ये नमूद कंपनी प्रशासन आणि अनुपालन रुपरेषेतील महत्वपूर्ण तफावत दूर करता येईल आणि कायद्याचे पालन करणाऱ्या उद्योगांना व्यापार सुलभता प्रदान करता येईल. यामुळे कायद्याचे पालन करणाऱ्यांना प्रोत्साहन मिळेल आणि उल्लंघन करणाऱ्यांना गंभीर शिक्षा भोगावी लागेल.
तपशील-
कंपनी  विधेयक 2018  विधेयक, 2019 नाव देण्यात आले) 20 दिसंबर, 2018 रोजी लोकसभेत मांडण्यात आले होते. 4 जानेवारी 2019 रोजी लोकसभेत चर्चा होऊन ते मंजूर करण्यात आले. विधेयक राज्यसभेत पाठवण्यात आले, मात्र हिवाळी अधिवेशन अथवा अर्थसंकल्पीय अधिवेशना दरम्यान वरच्या सभागृहात यावर विचार झाला नाही आणि ते मंजूर झाले नाही.
एकूण 29 कलमांमध्ये दुरुस्ती झाली आणि पूर्वीच्या अध्यादेशाद्वारे दोन नवीन कलमे जोडण्यात आली, जो 2 नोव्हेंबर 2018  आणि 12 जनवरी, 2019  अधिसूचित करण्यात आला.
या सुधारणांमध्ये तांत्रिक आणि प्रक्रियेशी सम्बंधित किरकोळ स्वरूपाच्या चुकांसाठी फौजदारी शिक्षेची तरतूद आहे. यामुळे कंपनी प्रशासन आणि अनुपालन रूपरेषे अंतर्गत अनेक त्रुटी दूर करता येतील-
16 छोट्या गुन्ह्यांचे पुनवर्गीकरण करणे आणि तो पूर्णपणे फौजदारी गुन्ह्याच्या श्रेणीत ठेवणे. यामुळे विशेष न्यायालयांमधील प्रकरणांची संख्या कमी होईल.
एनसीएलटीची काही दैनंदिन कामे केन्द्र सरकारकडे हस्तांतरित करणे जसे आर्थिक वर्षात बदल करण्यासाठी अर्ज आणि सार्वजनिक क्षेत्रातील कंपनीला खासगी कंपनीत रूपांतरित करणे
नोंदणीकृत कार्यालय संचालित न करणे आणि व्यापार सुरु केल्याबद्दल माहिती न देणे अशा प्रकरणी त्यांचे नाव कंपनी रजिस्टरमधून वगळले जाईल.
आर्थिक दंड आकारणे आणि त्यात सुधारणा करण्यासाठी कठोर तरतुदींसह मुदतीची मर्यादा कमी करणे संचालक पदाच्या मर्यादेचे उल्लंघन अपात्रतेचा आधार बनवणे
प्रभाव:
या सुधारणांमुळे कंपनी जगताला कायद्यांचे पालन करणे सोपे जाईल, विशेष न्यायालयांमधील प्रकरणांची संख्या कमी होईल, एनसीएलटीवरील कामाचा भार हलका होईल आणि याची योग्य अंमलबजावणी होईल. प्रक्रियेतील त्रुटींमुळे सध्या एकूण 40,000 प्रकरणांपैकी 60 टक्के प्रकरणे प्रलंबित आहेत. ती अंतर्गत विभागांकडे हस्तांतरित केली जातील आणि उद्योगांना कायद्याचे पालन करण्यासाठी प्रोत्साहित केले जाईल.
B.Gokhale/S.Kane/D. Rane
(Visitor Counter : 86
संरक्षण मंत्रालय
संरक्षण मंत्री राजनाथ सिंह यांनी अमेरिका दौऱ्यात ओसियाना आणि नॉरफॉक या नौदल तळाला दिली भेट
नवी दिल्ली, 18 डिसेंबर 2019
संरक्षण मंत्री राजनाथ सिंह अमेरिका दौऱ्यावर असून काल त्यांनी ओसियाना आणि नॉरफॉक या नौदल तळाला भेट दिली. अमेरिका-भारत संरक्षण भागीदारी आणि दोन्ही देशांच्या नौदलांमधील दृढ संबंध या दौऱ्याने अधोरेखित केले.
ओसियाना नौदल तळाला दिलेल्या भेटीत संरक्षण मंत्र्यांनी बोईंग मोबाईल फ्लाईट सिम्युलेटर, स्टॅटीक डिस्प्ले आदींची पाहणी केली. भारतीय प्रतिनिधी मंडळाने नॉरफॉक नौदल तळावरील यूएसएस ड्वाईट डी. आयसेनहोवर या निमित्झ श्रेणीच्या विमानवाहू जहाजालाही भेट दिली.
यावेळी राजनाथ सिंह यांच्याबरोबर भारतातले अमेरिकेचे राजदूत हर्ष वर्धन श्रींगला, संरक्षण सचिव डॉ. अजय कुमार आणि अन्य वरिष्ठ अधिकारी उपस्थित होते.
आपल्या या दौऱ्यात भारत आणि अमेरिकेतील मजबूत सुरक्षा संबंध प्रतिबिंबित झाले असून आगामी काळात हे संबंध अधिक दृढ होतील, अशी आशा त्यांनी व्यक्त केली.
भारत आणि अमेरिका लष्करी सराव, संरक्षण व्यापार आणि अधिकाऱ्यांच्या दौऱ्यांच्या माध्यमातून संरक्षण सहकार्य यापुढेही कायम राहील.
B.Gokhale/S.Kane/P.Kor
(Visitor Counter : 96
अर्थ मंत्रालय
डिसेंबर 2019 मध्ये 1,03,184 कोटी रुपये जीएसटी महसूल संकलित
नवी दिल्ली, 1 जानेवारी 2020
डिसेंबर 2019 मध्ये 1,03,184 कोटी रुपये इतका स्थूल जीएसटी महसूल संकलित करण्यात आला. यामध्ये 19,962 कोटी रुपये सीजीएसटी, 26,792 कोटी रुपये एसजीएसटी, 48,099 कोटी रुपये आयजीएसटी आणि 8,331 कोटी रुपये उपकर समाविष्ट आहे. नोव्हेंबर महिन्यासाठी 31 डिसेंबर 2019 पर्यंत 81.21 लाख जीएसटीआर 3 बी विवरणपत्रे दाखल करण्यात आली.
सरकारने नियमित भरपाई स्वरुपात आयजीएसटीमधून सीजीएसटीसाठी 21,814 कोटी रुपये, तर एसजीएसटीसाठी 15,366 कोटी रुपये दिले. ही भरपाई दिल्यानंतर केंद्र आणि राज्य सरकारांनी मिळवलेला एकूण महसूल सीजीएसटीसाठी 41,776 कोटी रपये, तर एसजीएसटीसाठी 42,158 कोटी रुपये इतका आहे.
S.Tupe/S.Kane/D.Rane
(Visitor Counter : 176
श्रम आणि रोजगार मंत्रालय
महिला रोजगार दर
(नवी दिल्ली, 30 जुलै 2018
सांख्यिकी आणि कार्यक्रम अंमलबजावणी मंत्रालयाच्या राष्ट्रीय नमुना सर्वेक्षण कार्यालयाने केलेल्या कामगार सर्वेक्षणाद्वारे रोजगार आणि बेरोजगारीचे अनुमान लावले जातात. त्याशिवाय श्रम आणि रोजगार मंत्रालयाचा रोजगार विभाग रोजगार आणि बेरोजगारीचे वार्षिक सर्वेक्षण करतो.
राष्ट्रीय नमुना सर्वेक्षण कार्यालयाने अलिकडेच केलेल्या सर्वेक्षणानुसार देशात 2009-10 आणि 2011-12 मध्ये नोकरी करणाऱ्या महिलांचे प्रमाण अनुक्रमे 26.6 टक्के आणि 23.7 टक्के होते.
2012-13, 2013-14, 2015-16 मध्ये श्रम विभागाने केलेल्या वार्षिक रोजगार-बेरोजगारीच्या अंतिम तीन फेरीतील सर्वेक्षणानुसार, 15 वर्षे आणि त्यावरील वयाच्या काम करणाऱ्या महिलांचे प्रमाण अनुक्रमे 25 टक्के, 29.6 टक्के आणि 25.8 टक्के होते.
सरकारने महिला रोजगार वाढवण्याबरोबरच रोजगारात वाढ करण्याबाबत अनेक पावले उचलली आहेत. खासगी क्षेत्राला प्रोत्साहन देणे, मोठी गुंतवणूक असलेल्या प्रकल्पांना गती देणे, पंतप्रधान रोजगार निर्मिती कार्यक्रम, महात्मा गांधी राष्ट्रीय ग्रामीण रोजगार हमी योजना आदींचा यात समावेश आहे.
पंतप्रधान मुद्रा योजनेअंतर्गत, कर्ज घेणाऱ्या महिलांना 0.25 टक्के विशेष सवलत दिली जाते. मुद्रा योजनेअंतर्गत 75 टक्के कर्ज महिलांना देण्यात आले आहे. मातृत्व रजा कालावधी 12 आठवड्यांवरुन 26 आठवडे करण्यात आला आहे.
किमान वेतन कायदा 1948 च्या तरतुदीनुसार सरकारने ठरवलेले वेतन पुरूष आणि महिलांना समप्रमाणात लागू आहे, त्यात कुठल्याही प्रकारचा भेदभाव करता येणार नाही.
केंद्रीय श्रम आणि रोजगार राज्यमंत्री  संतोष कुमार गंगवार यांनी आज लोकसभेत ही माहिती दिली.
B.Gokhale/S.Kane/P.Kor
संरक्षण मंत्रालय
स्वच्छ भारत अभियान “कार कम बाइक रॅली”
नवी दिल्ली, 10 ऑगस्ट 2018
नवी दिल्ली ते थ्वाइज, मनाली-लेहमार्गे या कार कम बाइक रॅलीला आज पश्चिम एअर कमांड मुख्यालय, नवी दिल्लीतील वरिष्ठ एअर स्टाफ ऑफिसर, एअर मार्शल एन.जे.एस धिल्लॉन यांनी हिरवा झेंडा दाखवला. पंतप्रधानांच्या “स्वच्छ भारत” अभियानाला चालना देणे हा या रॅलीचा उद्देश आहे. पर्वतांवर स्वच्छता राखणे व ते कचरामुक्त ठेवण्याबाबत स्थानिक आणि पर्यटकांमध्ये जागरुकता या रॅली अंतर्गत करण्यात येणार आहे.
रॅलीमध्ये हवाई दलाचे 12 जण असून नवी दिल्ली येथे 24 ऑगस्टला तिचा समारोप होईल. अंबाला, मनाली, जिस्पा, पँग, लेह, पॅनयाँग, त्सो, थ्वाइज असा रॅलीचा मार्ग असेल.
B.Gokhale/S.Kakade/P.Malandkar
(Visitor Counter : 91
कंपनी व्यवहार मंत्रालय
भारतीय नादारी आणि दिवाळखोरी मंडळ  नियमन 2018 अधिसूचना आयबीबीआयकडून जारी
(नवी दिल्ली, 23 ऑक्टोबर 2018
नादारी आणि दिवाळखोरी संहिता 2016 तील कलम 240 व्दारे भारतीय नादारी आणि दिवाळखोरी  मंडळाला  नियमन करण्याचे अधिकार देण्यात आले आहेत. यासाठी काही अटी ठेवण्यात आल्या आहेत.
- संहितेतील तरतुदींचे कार्यान्वयन
- ही संहिता आणि याअंतर्गत करण्यात आलेल्या नियमांना अनुरूप असतील
- गॅझेटमध्ये प्रकाशित अधिसूचनेच्या माध्यमातून ते करावे लागतील
- लवकरात लवकर संसदेच्या प्रत्येक सदनात 30 दिवसांसाठी सादर करावे लागतील.
नियमन करण्याची प्रक्रिया आणि सल्लामसलत यासाठी आयबीबीआयने भारतीय नादारी आणि दिवाळखोरी मंडळ  नियमन, 2018 अधिसूचित केले आहे.
N.Sapre/S.Kakde/P.Kor
रेल्वे मंत्रालय
मालवाहतुकीद्वारे जीवनावश्यक वस्तूंचा पुरवठा सुरळीत ठेवण्यासाठी भारतीय रेल्वे प्रयत्नशील
गेल्या चार दिवसांत रेल्वे, 1 लाख 60 हजार मालवाहतुकीच्या डब्यांद्वारे  पुरवठा साखळी कार्यरत ठेवण्यात व्यग्र, एक लाख वाघिणींमधून अत्यावश्यक वस्तूंचा पुरवठा
धान्य, मीठ, साखर, दूध, खाद्यतेल, कांदे, फळे, भाज्या, पेट्रोलियम पदार्थ, खते इत्यादी वस्तूंचा भारतीय रेल्वेच्या मालवाहतूकीद्वारे अबाधितपणे सर्वत्र पुरवठा
नवी दिल्ली, 27 मार्च 2020
कोरोना विषाणूमुळे संपूर्ण देशात लाँकडाऊन असताना, भारतीय रेल्वे मात्र मालवाहतुकीच्या माध्यमातून देशातील नागरिकांना, जीवनावश्यक वस्तूंचा पुरवठा अबाधितपणे, करित आहे. देशात सर्वत्र वस्तूंचा पुरवठा करण्यासाठी गेल्या 4 दिवसात एक लाख साठ हजार वाघिण्याद्वारे पुरवठा साखळी सुरु ठेवण्यात आली. त्यापैकी एक लाख वाघिण्याद्वारे सर्वत्र जीवनावश्यक वस्तूंचा पुरवठा करण्यात आला. देशातील सर्व राज्यात लाँकडाऊन असताना नागरिकांना जीवनावश्यक वस्तूंचा पुरवठा करण्यासाठी भारतीय रेल्वेचे कर्मचारी गोदामे, रेल्वे स्थानके ,नियंत्रण कक्ष आदि ठिकाणी 24 तास कामावर हजर आहेत, जेणेकरून वस्तूंचा तुटवडा जाणवू नये.
23 मार्च 2020 रोजी 26577 वाघिण्यामध्ये अन्नधान्य, मीठ, खाद्यतेल, साखर, दूध, फळे, भाजीपाला, कांदे, पेट्रोलियम पदार्थ चढविण्यात आले. त्यापैकी 1168 वाघिण्याद्वारे अन्नधान्य, 42 वाघिण्याद्वारे फळे भाजीपाला, 42 वाघिण्याद्वारे कांदे, 42 वाघिण्याद्वारे साखर, 168 वाघिण्याद्वारे मीठ, 20 वाघिण्याद्वारे दूध, 22473 वाघिण्याद्वारे कोळसा, 2322 आणि वाघिण्याद्वारे पेट्रोलियम पदार्थांची ने-आण झाली.
24 मार्च 2020 रोजी एकूण 27742 वाघिण्यापैकी, 1444 मधून अन्नधान्य, 84 मधून फळे भाजीपाला, 168 मीठ, 15 दूध, 50 टँकर मधून खाद्यतेल, 24207 मधून कोळसा, तर 1774 वाहनांतून पेट्रोलियम पदार्थांची ने-आण झाली.
25 मार्च 2020 ला 23 हजार 97 वाघिण्यापैकी 876अन्नधान्य, 42साखर, 42 मीठ, 15 दूध, 20 418 कोळसा, 1704 वाहनांतून पेट्रोलियम पदार्थांची ने-आण करण्यात आली.
26 मार्च 2020 ला एकूण 24 हजार नऊ वाघिण्याद्वारे अत्यावश्यक वस्तूंची नेआण झाली, त्यापैकी 1417 तून अन्नधान्य, 42 मधून साखर, 42 मीठ, 20784 मधून कोळसा, 1724 मधून पेट्रोलियम पदार्थांची नेआण झाली.
कोविड-19 च्या पार्श्वभूमीवर विविध राज्यात निर्बंध असताना त्या त्या राज्य सरकारांशी समन्वय साधून, उशीर न करता मालाची नेआण व्यवस्थितपणे होईल, याची दक्षता घेतली जात आहे.
रेल्वे मंत्रालयाच्या अधिपत्याखाली, भारतीय रेल्वेद्वारे ,जीवनावश्यक वस्तूंचा विनाव्यत्यय सुरळीत पुरवठा सुरु आहे. रेल्वेचे वरीष्ठ अधिकारी देखील यावर जातीने देखरेख करत आहेत.
भारतीय रेल्वेने या कठीण काळात आपली जबाबदारी ओळखून आपल्या सबंधिताना सहजपणे आणि जलदगतीने मालवाहतूक करण्यासाठी मदत केली आहे.
U.Ujgare/S.Patgoankar/P.Kor
(Visitor Counter : 136
सांस्कृतिक मंत्रालय
नवी दिल्ली येथील राष्ट्रीय वस्तू संग्रहालयात 16 ते 20 मे 2022 या दिवसांमध्ये आंतरराष्ट्रीय वस्तू संग्रहालय दिवस 2022 साजरा होणार
राष्ट्रीय वस्तू संग्रहालयाच्या सभागृहात दर संध्याकाळी थेट सादरीकरणाचे विशेष कार्यक्रम होणार
आंतरराष्ट्रीय वस्तू संग्रहालय दिवस 2022 निमित्त नवी दिल्ली येथील राष्ट्रीय वस्तू संग्रहालय पाच दिवस युवा आणि प्रौढांसाठी ऑनलाईन आणि ऑफलाईन उपक्रम आणि कार्यक्रमांचे आयोजन करणार आहे.
या अंतर्गत सांस्कृतिक संशोधन आणि प्रशिक्षण केंद्र  द्वारका, माता सुंदरी महाविद्यालय दिल्ली आणि भारतीय सांस्कृतिक पोर्टल यांच्या सहयोगाने शिक्षक प्रशिक्षण कार्यशाळा आयोजित करण्यात आली आहे. त्यानंतर होणाऱ्या संग्रहालय प्रशिक्षक संमेलनात दिल्लीतल्या केंद्र आणि राज्य सरकारच्या वस्तू संग्रहालयांचे प्रतिनिधी सहभागी होतील. या कार्यक्रमानंतर होणाऱ्या हेरीटेज लॅब, फ्लो इंडिया, अक्सेस फॉर ऑल आणि हेरीटेज फॉर एज्युकेटर या संमेलनांचे सह आयोजन राष्ट्रीय वस्तू संग्रहालय करणार आहे. सरकारी वस्तू संग्रहालयांच्या प्रशिक्षकांना एका व्यासपीठावर एकत्र आणून त्यांच्या पुढील संधी, आव्हाने आणि त्यावरचे सहज साध्य उपाय यावर चर्चा घडविण्याच्या उद्देशाने राष्ट्रीय वस्तू संग्रहालयाच्या पुढाकाराने प्रशिक्षक संमेलन आयोजित करण्यात आले आहे.
राष्ट्रीय वस्तू संग्रहालयाची वेळ 18, 19 आणि 20 मे रोजी वाढवण्यात आली असून ते सकाळी 10 ते रात्री 9 या वेळात खुले राहील. कामकाजाची अतिरिक्त वेळ लक्षात घेता संग्रहालयाचे क्युरेटर, सल्लागार आणि अन्य सदस्यांच्या मार्गदर्शनाखाली गॅलेरी वॉक आयोजित करण्यात आली आहे. लहान मुलांसाठी आणि आगन्तुक यांच्यासाठी राष्ट्रीय वस्तू संग्रहालयाचे संवर्धक विशेष सत्र आयोजित करतील. विविध सामाजिक संस्थांचे प्रतिनिधित्व करणाऱ्या लहान मुलांसाठी संग्रहालयाची विशेष फेरी आणि उपक्रम आयोजित करण्यात आले आहेत.
राष्ट्रीय वस्तू संग्रहालयाच्या सभागृहात दर संध्याकाळी विशेष कार्यक्रम आयोजित केले जातील. हे कार्यक्रम रोज संध्याकाळी ७ वाजता सुरु होतील. 18 मे रोजी SADHO बॅन्डचा सुफी संगीताचा कार्यक्रम होईल. 19 मे रोजी सुधा जगन्नाथन आणि त्याचे नृत्य पथक भरतनाट्यम सादर करतील. शगुन बुटानी आणि त्यांचे पथक 'अभिसार' हा नृत्याविष्कार सादर करतील. यावेळी सादर होणाऱ्या ओडिसी नृत्याच्या पारंपरिक कलाविष्काराचे पडसाद राष्ट्रीय वस्तू संग्रहालयातल्या ऐतिहासिक कला कृतींमधून उमटतील.
विविध वयोगटाच्या, पार्श्वभूमीच्या, आवडी-निवडीच्या अनुभव समृद्ध अभ्यागतांना राष्ट्रीय वस्तू संग्रहालयाच्या भेटीमधून अद्वितीय अनुभूतीचा प्रत्यय मिळतो. त्यांच्यामध्ये इतिहास आणि कलेविषयी जागृती निर्माण करण्याचा राष्ट्रीय वस्तू संग्रहालयाचा प्रयत्न असतो. समाज आणि राष्ट्र निर्माण, आंतरराष्ट्रीय सहकार्य आणि सांस्कृतिक आदान-प्रदान या कामात वस्तू संग्रहालये बजावत असलेल्या महत्वाच्या भूमिकेबद्दल जागृती निर्माण करण्यासाठी दर वर्षी 18 मे रोजी जगातली सर्व वस्तू संग्रहालये आंतरराष्ट्रीय वस्तू संग्रहालय दिवस साजरा करतात.
Click here for complete schedule
दूरसंचार आणि माहिती तंत्रज्ञान मंत्रालय
महाराष्ट्रात राष्ट्रीय टपाल सप्ताह 9 ते 15 ऑक्टोबर 2018 साजरा केला जाणार
महाराष्ट्र टपाल विभागाकडून 50 हजारांहून अधिक आधार क्रमांक जारी
मुंबई, 9 ऑक्टोबर 2018
जागतिक टपाल दिनानिमित्त टपाल विभाग 9 ते 15 ऑक्टोबर दरम्यान राष्ट्रीय टपाल सप्ताह साजरा करत आहेत. महाराष्ट्रातील 1293 टपाल कार्यालये आधार केंद्र म्हणून काम करत असून त्यांनी आतापर्यंत 50,594 वैयक्तिक आधार क्रमांक जारी केले असून 4 लाखांहून अधिक आधारक्रमांकांचे अद्ययावतीकरण केले आहे, असे महाराष्ट्र परिमंडळाचे मुख्य पोस्ट मास्तर जनरल एच.सी.अगरवाल यांनी आज पत्रकार परिषदेत सांगितले. 16 टपाल कार्यालये पोस्ट ऑफिस पासपोर्ट सेवा केंद्र म्हणून काम करत असून पासपोर्टसंबंधी सेवा पुरवतात.
अलिकडेच सुरू करण्यात आलेल्या इंडिया पोस्ट पेमेंट बँकेने महाराष्ट्र परिमंडळात आतापर्यंत 78 हजार खाती उघडली आहेत. आपल्या उद्योगाचा विस्तार करण्यासाठी टपाल कार्यालयाने प्रादेशिक परिवहन कार्यालय , महाराष्ट्र राज्य वीज वितरण कंपनी लि.  आणि महाराष्ट्र पोलीस यांच्या सहकार्याने आतापर्यंत 32 कोटी रुपयांचा महसूल गोळा केला आहे.
टपाल कार्यालयाने महाराष्ट्र परिमंडळात कोअर बँकिंग सोल्यूशन, एटीएम, कोअर सिस्टीम इंटिग्रेशन, कोअर इंन्शुरन्स सोल्यूशन आणि दर्पणसंबंधी तंत्रज्ञानाची अंमलबजावणी केली आहे. राष्ट्रीय टपाल सप्ताहानिमित्त महाराष्ट्र परिमंडळाने मुंबई, नवी मुंबई आणि पुणे, नागपूर, औरंगाबाद आणि गोवा येथे खालील कार्यक्रमांचे आयोजन केले आहे.
- 9.10.2018  - टपाल कार्यालय परिसरात बैठकांचे आयोजन, शालेय विद्यार्थ्यांची टपाल कार्यालयाला भेट
- 10.10.2018 - बचत बँक मेळावे/शिबिरांचे आयोजन, एपीवाय, एसएसवाय, पीएमएसबीवाय,पीएमजेजेवायसाठी नोंदणी सेवा उपलब्ध
- 11.10.2018 - नवीन टपाल जीवन विमा आणि ग्रामीण टपाल जीवन विमा घेण्यासाठी मेळावे, शिबिरं, प्रत्यक्ष भेट अभियान, दृकश्राव्य माध्यमातून प्रसाराचे आयोजन
- 12.10.2018 -शाळा आणि उद्योगांना ‘माय स्टॅम्प’ सुविधा पुरवण्यात येणार
- 13.10.2018 - टपाल व्यवहार वाढवण्यासाठी विद्यमान आणि संभाव्य ग्राहकांबरोबर संवाद
- 15.10.2018 -शालेय विद्यार्थ्यांचा टपाल कार्यालयांमध्ये दौरा आणि पोस्टमनशी हितगुज
M.Chopade/S.Kane/P.Kor
(Visitor Counter : 84
शिक्षण मंत्रालय
वर्ष 2021 साठी जेईई आणि नीटचा अभ्यासक्रम कायम राहील
नवी दिल्ली, 19 जानेवारी 2021
2021 वर्षासाठी जेईई आणि नीटच्या अभ्यासक्रमात बदल होणार नाही. मात्र, यावर्षी जेईई आणि नीट परीक्षांमधील प्रश्नांची उत्तरे देण्यासाठी उमेदवारांना पर्याय उपलब्ध असतील.
जेईई  चा अभ्यासक्रम मागील वर्षाप्रमाणेच राहील. मात्र विद्यार्थ्यांना 90 प्रश्नांपैकी 75 प्रश्नांची  उत्तरे देण्याचा पर्याय असेल. जेईई  2020 मध्ये विद्यार्थ्यांना सर्व 75 प्रश्नांची उत्तरे  उत्तरे अनिवार्य होती.
NEET  2021 चे नेमके स्वरूप अद्याप जाहीर झालेले नाही. मात्र, देशभरातील काही मंडळांनी अभ्यासक्रम कमी केल्याच्या पार्श्वभूमीवर, नीट  2021 प्रश्नपत्रिकेत जेईई  च्या धर्तीवर पर्याय असतील.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी आषाढी बीज या कच्छी नववर्षदिनाच्या निमित्ताने जनतेला दिल्या शुभेच्छा
नवी दिल्ली, 12 जुलै 2021
पंतप्रधान नरेंद्र मोदी यांनी आषाढी बीज या कच्छी नववर्षाच्या मंगल दिनी जनतेला शुभेच्छा दिल्या आहेत.
आपल्या ट्वीट संदेशाद्वारे पंतप्रधान म्हणाले, "कच्छी नववर्षदिन आषाढी बीजच्या निमित्ताने कच्छी बंधू-भगिनींना माझ्या लक्षलक्ष हार्दिक शुभेच्छा.
"कच्छची पारंपारिक कला आणि संस्कृती यांचे जतन करणाऱ्या, परदेशात स्थायिक झालेल्या तसेच इथे असलेल्या धैर्यवान आणि सामर्थ्यवान अशा सर्व कच्छी बंधू आणि भगिनींना माझा राम राम.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांची 5 नोव्हेंबर रोजी केदारनाथला भेट व श्री आद्य शंकराचार्य समाधीचे त्यांच्या हस्ते उद्घाटन
पंतप्रधानांच्या हस्ते श्री आद्य शंकराचार्यांच्या पुतळ्याचे होणार अनावरण
अनेक महत्वाच्या पायाभूत सुविधा प्रकल्पांचे पंतप्रधानांच्या हस्ते उद्घाटन त्याचप्रमाणे पायाभरणी समारंभ
सुरू असलेल्या पायाभूत सुविधा कार्यांचा पंतप्रधान घेणार आढावा तसेच करणार पूर्ण झालेल्या कामांची तपासणी
नवी दिल्ली, 28 ऑक्टोबर 2021
पंतप्रधान नरेंद्र मोदी पाच नोव्हेंबर रोजी उत्तराखंडमध्ये केदारनाथ मंदिराला भेट देतील.
पंतप्रधान केदारनाथ मंदिरात प्रार्थना करतील. त्यानंतर ते श्री आद्य शंकराचार्य समाधीचे उद्घाटन करतील तसेच श्री आदि शंकराचार्य यांच्या पुतळ्याचे अनावरणही करतील. 2013 मध्ये आलेल्या पुराने नष्ट झालेल्या आदि शंकराचार्यांच्या समाधीची पुन्हा उभारणी करण्यात आली आहे. या पुनर्बांधणीचे काम पंतप्रधानांच्या मार्गदर्शनाखाली करण्यात आले. या प्रकल्पातील प्रगतीचा पंतप्रधान सातत्याने आढावा घेत होते तसेच त्यावर देखरेख करत होते. सरस्वती आस्थापथ येथे पूर्ण झालेल्या तसेच सुरू असलेल्या कामाचाही पंतप्रधान आढावा घेतील.
पंतप्रधान सार्वजनिक सभेला संबोधित करतील. सरस्वती रिटेनिंग वॉल, आस्था पथ, आणि मंदाकिनी रिटेनिंग वॉल, आस्थापथ, तीर्थ पुरोहितांची घरे आणि मंदाकिनी नदीवरचा गरुड छत्ती पूल अशा अनेक पूर्ण झालेल्या पायाभूत सुविधा कामांचे उद्घाटन पंतप्रधान करतील.
ही प्रकल्प कामे पूर्ण करण्यासाठी 130 कोटींहून अधिक खर्च झाला आहे. संगम घाटाचा पुनर्विकास, प्रथमोपचार आणि पर्यटक सुविधा केंद्र, व्यवस्था कार्यालय आणि रुग्णालय, दोन अतिथीगृह, पोलीस स्टेशन, कमांड आणि कंट्रोल केंद्र, मंदाकिनी आस्थापथ रांग व्यवस्था, पावसासाठी संरक्षक, आणि सरस्वती नागरी सुविधा इमारत अशा अनेक पायाभूत सुविधा कामांचे पायाभरणी समारंभ पंतप्रधानांच्या हस्ते होतील. या कामांसाठी 180 कोटींहून जास्त खर्च येणार आहे.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी पीएसएलव्ही-सी49/ईओएस-01 च्या यशस्वी प्रक्षेपणाबद्दल इस्रोचे केले अभिनंदन
पंतप्रधान नरेंद्र मोदी यांनी भारतीय अंतराळ संशोधन संस्था  आणि भारतीय अंतराळ उद्योगाचे पीएसएलव्ही-सी49/ईओएस-01 च्या यशस्वी प्रक्षेपणाबद्दल अभिनंदन केले आहे.
पंतप्रधान म्हणाले, “पीएसएलव्ही-सी49/ईओएस-01 च्या यशस्वी प्रक्षेपणाबद्दल मी इस्रो आणि भारतीय अंतराळ उद्योगाचे अभिनंदन करतो. कोविड-19च्या काळात आपल्या वैज्ञानिकानी सर्व आव्हानांचा सामना करत निर्धारित वेळेत ही मोहीम पूर्ण केली आहे.
या मोहिमेत अमेरिका आणि लक्जमबर्गचे प्रत्येकी चार आणि लिथुआनियाच्या एका उपग्रहासह नऊ उपग्रह देखील प्रक्षेपित करण्यात आले."
I congratulate @ISRO and India's space industry for the successful launch of PSLV-C49/EOS-01 Mission today. In the time of COVID-19, our scientists overcame many constraints to meet the deadline.
— Narendra Modi  November 7, 2020
S.Tupe/S.Kane/P.Kor
रेल्वे मंत्रालय
मध्य रेल्वेने साजरा केला 77वा स्वातंत्र्य दिन
मध्य रेल्वे महाव्यवस्थापकांच्या हस्ते ध्वजारोहण संपन्न
मुंबई, 15 ऑगस्ट 2023
77व्या स्वातंत्र्य दिनानिमित्त मध्य रेल्वेचे महाव्यवस्थापक नरेश ललवाणी यांनी मध्य रेल्वेचे मुख्यालय, छत्रपती शिवाजी महाराज टर्मिनस मुंबई येथे ध्वजारोहण केले.
यावेळी उपस्थितांना संबोधित करताना नरेश लालवानी यांनी सर्व रेल्वे कर्मचारी, त्यांचे कुटुंबीय आणि आदरणीय प्रवाशांना स्वातंत्र्यदिनाच्या हार्दिक शुभेच्छा दिल्या. भारताच्या स्वातंत्र्यलढ्यात रेल्वेने देशाची एकात्मता वाढवून, नेते आणि स्वातंत्र्यसैनिकांच्या चळवळीत महत्त्वाची भूमिका बजावली, असे ते यावेळी म्हणाले. स्वातंत्र्यलढ्यातील अनेक महत्त्वाच्या घटनांचा रेल्वे परिसर आणि गाड्या साक्षीदार आहेत. ‘हर घर तिरंगा’ याचा एक भाग म्हणून रेल्वे कर्मचाऱ्यांनीही आपल्या घरांमधून राष्ट्रध्वज लावला आहे. त्यांनी 2022-23 आणि 2023-24 च्या पहिल्या चार महिन्यांत होणाऱ्या मध्य रेल्वेच्या कामगिरीची माहिती उपस्थितांना दिली.
नरेश ललवाणी यांनी प्रदीप लोखंडे उपनिरीक्षक आरपीएफ, नागपूर यांचे भारतीय पोलीस पदक मिळाल्याबद्दल अभिनंदन केले.
त्यानंतर नरेश ललवाणी आणि मध्य रेल्वे महिला कल्याण संस्थेच्या अध्यक्षा श्रीमती शोभना ललवाणी यांनी भायखळा येथील भारतरत्न डॉ.बाबासाहेब आंबेडकर मेमोरियल रुग्णालयात सुरू करण्यात आलेल्या विविध सेवासुविधांचे उद्घाटन केले.
रेल्वे महिला कल्याण संस्थेच्या अध्यक्षा श्रीमती शोभना ललवाणी तसेच त्यांचे इतर सदस्य, अतिरिक्त महाव्यवस्थापक आणि विविध विभागांचे प्रमुख आलोक सिंग, विभागीय रेल्वे व्यवस्थापक, मुंबई विभाग रजनीश कुमार गोयल, मध्य रेल्वेचे वरिष्ठ अधिकारी आणि कर्मचारी या समारंभाला उपस्थित होते. मध्य रेल्वेच्या फेसबुक पेज, ट्विटर आणि यूट्यूब चॅनलवर स्वातंत्र्यदिन सोहळ्याचे थेट प्रक्षेपण करण्यात आले.PIB Mumbai | S.Thakur/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 51